paragraph_text: Korištenje termina uvriježilo se u društvenim znanostima ubrzo nakon II. svjetskog rata; jednu od ranih definicija daje nam utjecajni antropolog George Murdock u knjizi "Socijalna struktura" iz 1949. godine: ''"Obitelj je socijalna grupa koju određuje zajedničko stanovanja, ekonomska suradnja i reprodukcija. Sastoji se od odraslih osoba oba spola, od kojih barem dvoje održavaju socijalno odobrenu seksualnu vezu, te jedno ili više djece, vlastite ili posvojene, tih seksualno povezanih odraslih osoba. ...Naši čitatelji prepoznaju nuklearnu obitelj kao oblik koji se prihvaća u našem društvu do isključivanja svih drugih oblika. Kod većine naroda na svijetu, međutim, nuklearne obitelji se povezuju, poput atoma u molekuli, u veće agregate... Proširena obitelj se sastoji od dvije ili više nuklearnih obitelji povezanih u pravilu proširenjem odnosa roditelj - dijete, a ne odnosa muž - žena, tj. nuklearna obitelj jedne odrasle osobe u braku pridružuje se nuklearnoj obitelji njegovih roditelja."''<ref>"Social Structure", Murdock, George Peter, "Free Press", New York, 1949., str. 1-2